
	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту, коммуникативтік әрекет)

	Ата-аналармен әңгімелесу,
кеңес беру
	Әңгімелесу: "Балалардың балабақшаға қалыптасу ерекшеліктері", "Балалардың ең сүйікті ойыншығы мен заты туралы", "Баланың қандай тағамға аллергиясы бар?" (сөйлеуді дамыту, коммуникативтік әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	Аквариумдағы балықтарды қоректендіру.
Мақсат-міндеттері. Балыққа қамқорлық жасауға дағдыландыру (жемді үгітіп шашырату), аквариумдағы балықтың тіршілігіне қызығушылық таныту.
(еңбек дағдылары)
	
	"Топтың ішін ретке келтір".
Мақсат-міндеттер. Балаларды ересектерге көмектесуге машықтандыру; шкафтарғы ойыншықтар мен құралдардың ретсіздігін байқап, тазалықты орнатуға тарту; еңбек дағдыларын, ұқыптылықты қалыптастыру. (еңбек дағдылары)
	"Еңбекке баулу"
Мақсат-міндеттері. Ұйымдастырылған іс-әрекеті кезінде оқу құралдарын тарату және орындарына жинау іскерліктеріне ынталандыру.
(еңбек дағдылары)

	"Еңбекке баулу"
Мақсат-міндеттері. Балаларды тамақ ішкенде табақшаларды, қасықтарды қою, ішіп болғанда жинастыру іскерліктерін ынталандыру.
(еңбек дағдылары)

	
	"Үйшікте кім тұрады?" ("Үйшік" ертегісінің желісімен) үстел ойыны.
Мақсат-міндеттері. Балалардың сөздік қорын байыту, есте сақтау қабілетін дамыту. Жануар түрлерінің атауын қазақ тілінде айтқызу.
Барысы. Педагог үйшік терезесінен ертегі кейіпкерлерінің суреттерін көрсетеді, балалар оларды атайды.(сөйлеуді дамыту, қазақ тілі)


	
	Көркем сөзді мәнерлеп айту жаттығуы.
Мақсат-міндеттері. Артикуляцияны, сөйлеу, ойлау, есте сақтау, елестету қабілеттерін дамыту; денсаулықты сақтау қағидаларына баулу.
"Күнім, күнім..."
Күнім, күнім, қайдасың?
Түннен бері шығасың.
Сенімен бірге оянамын,
Жылы нұрыңа шомыламын.
Оянамын, жаттығамын,
Балабақшаға барамын.
Нұрыңа толған алаңға
Достарымды шақырамын.
Д. Ахметова.
(сөйлеуді дамыту)
	"Сиқырлы суреттер" дидактикалық ойыны.
Мақсат-міндеттері. Логикалық ойлау қабілетін, ес, зейін, қабылдау үрдістерін дамыту.
Мазмұны: балалар алдарындағы үлгі бойынша бөлшектерге бөлінген суретті құрайды. Сурет бойынша әңгіме құрауды ұсыну.
(математика негіздері, сөйлеуді 
дамыту)


	"Сиқырлы қапшық" дидактикалық ойыны.
Мақсат-міндеттері. Заттарды белгілі бір қасиеттері бойынша салыстыруды, топтастыруды үйрету.
Мазмұны: балалар "Сиқырлы қапшықтың" ішіндегі затты ұстап көріп, пішінін анықтайды, ойыншықты алған соң атап, түсін айтады. (сөйлеуді дамыту, қоршаған ортамен танысу)







	Таңертенгі жаттығу
	Жалпы дамыту жаттығулары (алақанға сыятын текшелермен)
1. Бастапқы қалып: аяқ алшақ, дене тік, қол төменде
1.1. Балалар қолдарын алдарына созып, алақандарын ашып, текшелерді көрсетіп: "Міне!" дейді;
1.2. Бастапқы қалып (жаттығу 4-5 рет қайталанады).
2. Бастапқы қалып: аяқ алшақ, дене тік, қолдағы текшелер көкірек тұсында
2.1. Оңға бұрылып, қолдарын созып, текшелерін көрсетіп: "Міне! " "Міне!" дейді;
1.2. Бастапқы қалып (жаттығу 4-5 рет қайталанады).
2.2. Бастапқы қалып (дәл осы жаттығу сол жаққа қайталанады және 4 рет қайталанады).
3. Бастапқы қалып: аяқ алшақ, дене бос, қол төменде
3.1. Жерге отырып, қолдарын алдына созып: "Міне!" дейді;
1.2. Бастапқы қалып (жаттығу 4-5 рет қайталанады).
3.2. Бастапқы қалып (жаттығу 3 рет қайталанады).
 (дене шынықтыру, дербес әрекет)

	Ұйымдастырылған іс-әрекетке
дайындық
	"Тым-тырақай" ойыны.
Мақсат-міндеттері. Балалардың шапшаңдық, зеректік, кеңістікті бағдарлау, жылдам жүгіре білу қабілеттерін дамыту.
Балалар шеңбер құрайды.
Бір немесе бірнеше бала шеңбер ортасында санамақ сөздерінен кейін ұстап алушылардың рөлін атқаратын болады.
Ал, кәнеки, балалар,
"Бір, екі, үш!" - деп, санаңдар!
"Бір, екі, үш! Ал, тараңдар!"
Бұл сөздерден кейін балалар жан-жаққа бытырай қашады. Оларды ортада тұрған бала ұстап алу керек.
Екі, үш бала ұсталған соң, тәрбиеші "Бір, екі, үш!" деп санағанша, балалар жылдам түрде шеңбер құрып тұра қалады.
Ойын қайта басталады.
(дене шынықтыру, сөйлеуді дамыту)

	Білім беру ұйымының кестесі бойынша ұйымдастырылған
іс-әрекет
	Жазғы ойын-сауықтар
	
	Жазғы ойын-сауықтар
	Музыка

Дене шынықтыру
"Қуыршақ Дана сапта тұр"
Мақсат-міндеттері. Балаларды сапқа бір-бірден және бірінің артынан бірі тұрып жүруге, жүгіру жаттығуларын жасауға үйрету; сап түзеп тізесін жоғары көтеріп жүру дағдыларын жетілдіру; сап түзеп жүргенде қимыл үйлесімділігін сақтау қабілетін қалыптастыру; 2-3 метр қашықтықта алға жылжи отырып, екі аяғымен секіру және бір-біріне қарама-қарсы отырып, допты домалату дағдысын жетілдіру; сап түзеп шеңберге ауысу дағдыларына үйрету.
"Допты дәлдеп лақтыр" қимылды ойыны.
Мақсат-міндеттері. Балаларды екі топқа бөліп, допты белгіленген нысанаға лақтырудың негізгі нүктесін көрсетіп және қалай лақтыру керегін үйрету. (дене шынықтыру)
	Сурет салудан ойын-жаттығу. "Түрлі түсті доптар"
Мақсат-міндеттері. Балаларды түрлі түсті қарындашпен (фломастермен) қағаз бетіне көлемі әртүрлі дөңгелектерді, доптарды, салуды үйрету; дөңгелектерді түзу сызықтармен, нүктелермен безендіру амалдарымен таныстыру; доппен ойналатын ойындар туралы мағлұматтарын кеңейту. (сурет салу) Түрлі түсті доптардың түстерін қазақ тілінде атау. (қазақ тілі)
Саусақ жаттығуы.
"Түймеше".
Тоқ-тоқ, тоқ-тоқ, саусағым,
Соққылайды томпағым.
Түймешені, түймешені,
Басып, басып таппадым. (сөйлеуді дамыту)

	Серуенге дайындық
	Балаларды өз киімдерін тануға, атауға, өз шкафын таңбалауыш арқылы табуға үйрету. (дербес әрекет)

	Серуен
	Көлеңкені бақылау. (қоршаған ортамен танысу, көркем әдебиет, сөйлеуді дамыту)
Мақсат-міндеттері. Көлеңке құбылысына қызығушылықты ояту; көлеңкенің жарық, күнмен тікелей байланысын көрсету; байқағыштыққа тәрбиелеу; жағымды эмоцияларды дамыту.
Педагог көлеңкенің тек күн (жарық) түскенде пайда болатынын көрсетіп түсіндіреді.
Абай Құнанбайұлы «Көлеңке басын ұзартып»
Көлеңке басын ұзартып,
Алысты көзден жасырса;
Күнді уақыт қызартып,
Көк жиектен асырса...
Іс-тәжірибеде балаларға ұнаған қимылдарды жасатып, көлеңкенің сол қимылдарды тура қайталайтынын, көлеңкенің қара, сұр түсті ғана болатынын байқату.
Еңбек әрекеті: қурап түскен жапырақтарды жинау. (қоршаған ортамен танысу, еңбекке баулу дағдылары)
Мақсат-міндеттері. Балаларды қарапайым еңбек дағдыларына машықтандыру.

Балалардың еркін ойнайтын ойындары.
	
	Аула құстарын бақылау. (қоршаған ортамен танысу, көркем сөз, сөйлеуді дамыту)
Көркем сөз.
Торғай, торғай тоқылдақ,
Жерден тары шоқып-ап
Бөтегесі томпиып
Шиқ-шиқ етіп отырар.
Торғай-торғай тоқтаған,
Торғайды торғай мақтаған.
Бір торғай ұшса боранда,
Бәрі жабылып жоқтаған.
- Балалар, біз бақылаған құс қалай аталады?
- Бұл құс немен қоректенеді? Қайда мекендейді? Бұл құстың адамға пайдасы бар ма?
"Құстар және түлкі" қимыл-қозғалыс ойыны. (дене шынықтыру)
Мақсат-міндеттері. Балаларды белгі бойынша жан-жаққа шашырап жүгіруге және бір жерге жиналуға дағдыландыру; ойын барысында кейіпкерлердің рөлін аяғына дейін сомдауға, бір-біріне соғылмай қимылдауға, ережені бұзбауға жаттықтыру; достыққа, ұйымшылдыққа тәрбиелеу.
"Түлкіні" санамақ арқылы таңдап алуға болады.
Ойын барысында балалардың алаңда секіру, жүгіру мүмкіндіктері қадағаланады.


	Күнді бақылау. (қоршаған ортамен танысу)
Мақсат-міндеттері. Серуендеуге, күнге деген қызығушылықты ынталандыру.
Күннің кешке төмендеу түсетінін көрсету, күннің салқындау болғанын сезінуге шақыру.
"Күн мен жаңбыр" қимыл-қозғалыс ойыны. (дене шынықтыру)
Мақсат-міндеттері. Балаларды белгі бойынша жан-жаққа шашырап жүгіруге және бір-біріне соғылмай, бір жерге жиналуға дағдыландыру; (вестибуляр) тепе-теңдік аппаратын, кеңістікті бағдарлау қабілетін жетілдіру; ептілікке, достыққа тәрбиелеу.
Шарты: балалар "күн" дегенде барлығы қыдыруға шығады. Ал "жаңбыр" дегенде қолшатырдың айналасына жиналады.
"Кеглиді қағып ал" жаттығуы. (дене шынықтыру)
Мақсат-міндеттері. Допты тура бағытта домалатып, алшақта тұрған кеглиді қағып түсіруге дағдыландыру; дәлдікке, ептілікке, зеректікке баулу.

	Аспанды бақылау. (қоршаған ортамен таныстыру)
Мақсат-міндеттері. Балаларға аспанның әсемдігіне назар аударуды үйрету; қадағалау барысында бұлтты ажырата білу, аспанның бұлтты немесе бұлтсыз болуын бақылау; бұлттың қозғалысын бақылауды дамыту; табиғаттың әсемдігін тамашалауға тәрбиелеу.
Ашық аспанда бұлтты байқау оңай, оның баяу қозғалатынын, бірте-бірте көбейіп, өзінің түрін өзгертетінін, мақтаға ұқсайтын массаға айналатынын немесе ыдырап кететінін атап өтуге болады.
Жұмбақ. (көркем әдебиет)
Көзі жасты – жылауық, келе жатыр бір алып.
Жабырқаса, жылайды, жадыраса құлайды. (Бұлт.)
Тақпақ.
- Ақсың, сұрсың, қарасың,
Қайда қалқып барасың?
- Жерге нөсер төгемін,
Өссін гүлдер, көп егін!
- Гүл-гүл жайнап өсер көк,
Нөсерлетсең, нөсерлет.
Балалардың еркін ойыны.
Мақсат-міндеттері. Балаларға өз бетінше ойын тақырыбын таңдауға үйрету.

	Серуеннен оралу
	Балаларды киімдерін жүйелі түрде шешуге дағдыландыру, шкаф сөрелеріне киімдерін орналастыру, қолдарын жуу. (мәдени-гигиеналық дағдылар, дербес әрекет, сөйлеуді дамыту)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Сөз ойла, тез ойла" ойыны. (сөйлеуді дамыту)
Мақсат-міндеттері. Дыбыстарды дұрыс, анық айтуды жаттықтыру, тілдерін дамыту.
Құралдар: әртүрлі дыбыстар жазылған үнтаспа (сол дыбысты шығаратын жануарлар немесе азаттардың суреттері).
Ойын барысы. Тәрбиеші бір дыбысты тыңдатады. Балалар сол дыбысты және оның не екенін ажырату қажет.
"Автобус" сюжетті-рөлдік ойыны. (қоршаған ортамен танысу)
Мақсат-міндеттері. Балалардың автобуста жүру ережелеріне баулу; жолаушы мен жолаушылар туралы түсініктерін тиянақтау; сыпайылыққа, ұйымшылдыққа тәрбиелеу.
Құралдар.
Автобус салонын білдіретін үлгі, орындықтардың белгілі қатармен тізіліп тұруы; руль, билеттер жинақтамасы.
"Жүргізушін" рөліне өзі қалаған бала шығады, қалғаны жолаушылар болып, қолдарына "билет" алады.
Педагог автобуста жүру ережелерімен алдын ала таныстырады, сыпайылық үлгілерін суреттерден көрсетеді.
Педагог балаларды автобус салонына шақырады; жолаушылар "салонға" өтеді, билеттерін көрсетеді немесе ойыншық смартфон арқылы төлемдерді жасауды көрсетеді.
Жүргізуші автобусты жүргізеді. Педагог аялдамаларды жариялап жатады. Жолаушылар кіріп-шығып жатады. Үлкендерге орын беру туралы үлгілерді көрсетуге болады.
	
	"Қуыршақты серуенге шығарайық" ойыны.
Мақсат-міндеттері. Балалардың киімдерін киіну тәртібі туралы білімдерін бекіту және нақтылау. Сөздік қорларын байыту. (сөйлеуді дамыту)
"Мозаика", "Басқатырғыш" үстел ойындары.
Мақсат-міндеттері. Логикалық ойлауды, қолдың ұсақ моторикасын дамыту.
"Ойыншықтарды жөндейміз" рөлдік ойыны. (қоршаған ортамен танысу)
Мақсат-міндеттері. Балалардың ойыншықтар жайындағы түсініктерін тиянақтау; шығармашылықпен ойлану, қолдың ұсақ моторикасын дамыту; заттардың қасиеттеріне қызығушылықтарын арттыру.
Құралдар: құрастырылатын ойыншықтар (көліктер, дене мүшелері салынатын пластик қуыршақтар, лего ойыншықтар, жұмыртқаға салынатын тосынсый ойыншықтар).
Педагог балаларға шеберлердің рөлін атқаруды ұсынады.
Шебер болғысы келмейтін балалар сынық ойыншықтарын "шеберлерге" әкеледі, "шеберлер"сынық ойыншықты зерттейді, сынығын жөндейді.
	Сөйлеуді дамытудан ойын-жаттығу.
"Ойыншықтармен танысу".
Балаларға балабақша туралы түсінік беру, балабақша мен топтың атауларын жатқа айта білуді үйрету.
"Сандықтарды жинайық" зерттеу жаттығуы.
Сюжеттік ойыншықтармен ойнау.
Ертегі оқу. (көркем әдебиет)
Үстел-үсті театры. (сөйлеуді дамыту, көркем әдебиет)

"Ненің төлі?" дидактикалық ойыны. (сөйлеуді дамыту, қазақ тілі)
Мақсат-міндеттері. Үстел үсті ойындары, саусақ жаттығулары арқылы дидактикалық ойындар ойнату. Төлдерді қазақ тілінде атау.

Қоршаған ортамен таныстырудан ойын-жаттығу.
"Табиғат ғажайыптары".
Мақсат-міндеттері. Балалардың қоршаған табиғат туралы негізгі ұғымдарын қалыптастыру; жанды жəне жансыз табиғат нысандары туралы білімдерін кеңейту; күн райын бақылау кезінде маусымдық өзгерістерді байқап, ажырата білуді үйрету; балабақша туралы түсінік беру. Балалардың табиғат құбылыстары арқылы көзбен қабылдау мен фонематикалық есту қабілетін, есте сақтау қабілеті мен зейінін және ойлауын дамыту.
"Жанды және жансыз табиғатты ата" дидактикалық ойыны.
Мақсат-міндеттері. Жанды және жансыз табиғатты бір-бірінен ажырата білу іскерліктерін дамыту; оқу қызметіне қызығушылықтарын арттыру.
	Математика негіздерінен ойын-жаттығу.
"Ойыншықтарды жинайық"
Мақсат-міндеттері. Балалардың біртекті заттарды өзара топтастыру және біреуін бөліп көрсету, бөлмедегі заттарды бір-бірінен ажырату және санын анықтау дағдыларын қалыптастыру; зейінді, ақыл-ойды, есте сақтау, кеңістікте бағдарлау қабілеттерін дамыту.
Үстел басындағы дамыту жаттығуы. "Текшелерді түстеріне қарай жина".
Мақсат-міндеттері. Текшелерді түстеріне қарай жинау.

Құрастырудан ойын-жаттығу.
"Балабақша - біздің үйіміз".
Мақсат-міндеттері. Балаларды құрылыс материалдары кірпіш және призма қасиеттерімен таныстыру жүйесін жалғастыру, жазықтықта орналасу принциптерін пысықтау; текшелерді бір баған тәрізді, бірінің үстіне бірін қойып, қолмен түзеп отыруға, тағы бір текшелерді биік бағанға жан-жақтан тіреп қоюға, текшелер үстіне призмаларды, шатыр тәрізді, құламайтындай, қоюға үйрету; достық туралы ұғым беру.
"Балабақшаны қалайық" іс-тәжірибе жаттығуы.
Мақсат-міндеттері. Текшелер мен призмалардан құрылған құрылыс материалдарының жинағынан балабақша құрау.

Вариативті компонент/Шығармашылық
"Доппен жаттығу".
Мақсат-міндеттері. Балаларды ермексаздың қасиеттерімен таныстыру; ұйымдастырылған іс-әрекетте шығармашылыққа баули отырып, ермексаздан доп жасаудың тәсілдерін үйрету; шығармашылық жұмысты топпен орындауға дағдыландыру; ермексаздан допты жасауда икемділікке баулу; доптың қасиеттері жөнінде ұғымдарын қалыптастыру.

	 Балалармен жеке жұмыс 
	Тіл ұстарту. "Кім не істейді?"
Тасшы тас қалады,
Басшы басқарады.

Досшыл – дос табады,
Қасшыл – қас табады.

Төсшіл – төс қағады,
Асшыл – ас бағады.

Бәсшіл – бәстеседі,
Мәсшіл – мәс теседі.
[bookmark: _GoBack](сөйлеуді дамыту) Балалармен жұмыс

	
	Жұмбақтар, ертегілер, аңыздар оқу.
Мақсат-міндеттері. Халық ауыз әдебиетіне сүйіспеншіліктерін арттыру. (көркем әдбиет)Нуржаз

	"Тап та, атын ата" дидактикалық ойыны.
Мақсат-міндеттері. Түстерді қабылдауларын және қолдың ұсақ моторикасын дамыту.
(сөйлеуді дамыту, қазақ тілі)   Ақниет

	"Ғажайып дорба" дидактикалық ойыны.
Мақсат-міндеттері. Сөздік қорларын ойыншық атауларымен толықтыру. (сөйлеуді дамыту, қазақ тілі)

Аслан

	Балалардың үйге қайтуы (ата-аналарға кеңес)
	Балалардың жетістіктері туралы әңгіме, баланың тәрбиесі мен дамуы туралы ата-аналардың сұрақтарына жауап беру, кеңестер беру. «Отбасындағы бала тәрбиесі» кеңес. (сөйлеуді дамыту, коммуникативтік әрекет)




